**CONSILIUL JUDEȚEAN ARGEȘ**

**DIRECȚIA JURIDICĂ ADMINISTRAȚIE PUBLICĂ LOCALĂ**

**SERVICIUL JURIDIC CONTENCIOS**

**APROB,**

**PREȘEDINTE,**

**Ion MÎNZÎNĂ**

**AVIZAT,**

**SECRETAR GENERAL AL JUDEȚULUI ARGEȘ,**

**Ionel VOICA**

**RAPORT**

privind aprobarea încheierii Actului adițional nr.4 la Contractul de delegare a gestiunii serviciului de transport public local de persoane nr.85/01.09.2022 și mandatarea Vicepreședintelui Consiliului Județean Argeș, domnul **NICOLAESCU** Marius-Florinel, să voteze în Adunarea Generală din cadrul Asociației, în numele și pe seama Județului Argeș, Actul adițional nr.4 la Contractul de delegare a gestiunii serviciului de transport public local de persoane, precum și semnarea acestuia.

***Având în vedere:***

**-**Adresa nr. 209/07.12.2022 emisă de Asociația de Dezvoltare Intercomunitară pentru Transport Public Pitești și înregistrată la Consiliul Județean Argeș sub nr. 26799/07.12.2022 ;

-Hotărârea nr. 7/01.09.2022 a Adunării Generale a Asociației de Dezvoltare Intercomunitară pentru Transport Public Pitești, prin care s-a aprobat aderarea comunei OARJA, județul Argeș la Asociația de Dezvoltare Intercomunitară pentru Transport Public Pitești, precum și aprobarea modificării Statutului Asociației;

-Hotărârea Consiliului Județean Argeș nr. 80/12.04.2021 privind asocierea la constituirea “ASOCIAȚIEI DE DEZVOLTARE INTERCOMUNITARĂ PENTRU TRANSPORTUL PUBLIC PITEȘTI”;

-Hotărârea Consiliului Județean Argeș nr. 130/ 27.05.2021 pentru modificarea și completarea Hotărârii Consiliului Județean Argeș nr. 80/12.04.2021 privind asocierea la constituirea “ASOCIAȚIEI DE DEZVOLTARE INTERCOMUNITARĂ PENTRU TRANSPORTUL PUBLIC PITEȘTI”;

-Hotărârea Consiliului Județean Argeș nr. 161/30.06.2022 privind aprobarea Studiului de Oportunitate privind delegarea serviciului public de transport local de călători pe aria unităților administrativ teritoriale membre ale Asociației de Dezvoltare Intercomunitară pentru Transport Public Pitești, a Contractului de delegare a gestiunii serviciului public de transport local de călători pe ariaUAT-urilor membre ale ale Asociației de Dezvoltare Intercomunitară pentru Transport Public Pitești și acordarea de mandate speciale Asociației de Dezvoltare Intercomunitară pentru Transport Public Pitești;

-Art. 8, alin.(1), lit.d^1 din Legea nr. 51/2006 privind serviciile comunitare de unități publice, republicată, cu modificările și completările ulterioare, coroborat cu art. 21, alin.(1) din Statutul Asociației de Dezvoltare Intercomunitară pentru Transport Public Pitești

-Art.22, alin.(2) și alin.(3) din Legea nr. 51/2006 privind serviciile comunitare de unități publice, republicată, cu modificările și completările ulterioare;

-Art.21, alin.(1), alin.(2) și art.23 din Legea nr.92/2007 a serviciilor publice de transport persoane în unitățile administrativ-teritoriale, cu modificările și completările ulterioare

De asemenea, dispozițiile art.136, alin.(3) lit.b) din O.U.G. nr.57 /05.07.2019 privind Codul administrativ, arată că*”Proiectele de hotărâri ale consiliului local însoţite de referatele de aprobare ale acestora şi de alte documente de prezentare şi de motivare se înregistrează şi se transmit de secretarul general al unităţii/subdiviziunii administrativ-teritoriale*, *comisiilor de specialitate ale consiliului local în vederea dezbaterii şi întocmirii avizelor”.*

**Prin încheierea Actului adițional nr.4 la Contractul de delegare a gestiunii serviciului de transport public local de persoane, se modifică și se completează următoarele articole, după cum urmează :**

**Art 1. Pct.** **1.1,** după modificare va avea următorul conținut:

**”** Prezentul contract de delegare a gestiunii serviciului public de transport local de călători a fost încheiat între: ASOCIAŢIA DE DEZVOLTARE INTERCOMUNITARĂ PENTRU TRANSPORT PUBLIC PITEȘTI **,** persoană juridică, cu sediul în Municipiul Pitești, str. Constantin Brâncoveanu, bl. B3-B4, mezanin, camerele 7-9, județul Argeș, având codul de înregistrare fiscală nr. 44511333, înregistrată sub nr.45/RA/25.06.2021 la Registrul Fundațiilor și Asociațiilor de pe lângă Judecătoria Pitești, cont nr. RO86BRDE030SV21031620300, deschis la BRD Pitești, reprezentată prin Domnul GENTEA Cristian având funcţia de Președinte al Asociației, în numele și pentru unitățile administrativ-teritoriale membre ale asociației, în calitate de delegatar, pe de o parte, denumită în continuare **Entitatea Contractantă**, pe seama și în numele următoarelor **Unități Administrativ Teritoriale Membre Ale Entității Contractante**:

|  |  |  |
| --- | --- | --- |
| **1** | Pitești | MUNICIPIUL PITEȘTI, cu sediul în str. Victorie nr. 24, județul Argeș, reprezentat de domnul **GENTEA** Cristian,  în calitate de Primar |
| **2** | Județul Argeș | JUDEȚUL ARGEȘ, cu sediul în Pitești, Piața Vasile Milea nr.  1, județul Argeș, reprezentat de domnul **MÎNZÎNĂ** ION, în calitate de Președinte |
| **3** | Bascov | COMUNA BASCOV, cu sediul în Comuna Bascov, str.  Păușești-DN, nr. 125, Judeţul Argeș, reprezentată de domnul **STANCU** Gheorghe,în calitate de Primar |
| **4** | Bradu | COMUNA BRADU, cu sediul în Comuna Bradu, str.  Principală nr. 364, Judeţul Argeș, reprezentată de domnul **STROE** Dan, în calitate de Primar |
| **5** | Mărăcineni | COMUNA MĂRĂCINENI, cu sediul în Comuna Mărăcineni, Judeţul Argeș, reprezentată de domnul **DASCĂLU**  Nicolae, în calitate de Primar |
| ***6*** | ***Oarja*** | ***COMUNA OARJA, cu sediul în Comuna Oarja, Județul Argeș, reprezentată de domnul BÎLEA Constantin, în calitate de Primar*** |

***și,***

Operatorul de transport **PUBLITRANS 2000 S.A.,** cu sediul în Pitești, str. Depozitelor nr. 2L, cod poștal 110129, înregistrat la Registrul Comerțului de pe lângă Tribunalul Municipiului Pitești sub nr. J03/183/2000, codul unic de înregistrare RO 13008995, reprezentat legal prin **ROTARU** Manuel Vasile, având funcţia de Director General, în calitate de delegat, pe de altă parte, denumită in continuare **Operator”.**

**Art 2. Pct. 2.5 și pct. 2.6,** după modificare va avea următorul conținut:

”**2.5** Valoarea totalǎ estimativă a contractului este de 641.204.877,84 lei, exclusiv TVA, calculată prin însumarea valorilor estimate planificate pentru fiecare an de contract.

**2.6** Valoarea totală planificată pentru Obligațiile de serviciu public pentru anul 1 este 53.237.004,19 lei, exclusiv TVA, obținută astfel:

Valoare totală planificată an 1 = sumă costuri planificate pentru transportul cu autobuze din anul 1 + Profit rezonabil.

*Cost total planificat pentru primul an al contractului (an 1):*

4.502.507,6 km estimați autobuz linii urbane x 9,79 lei/km autobuz = 44.079.552 lei

743.663,2 km estimați autobuz linii metropolitane x 9,12 lei/km autobuz = 6.782.208 lei.

*Profitul aferent anului 1 de contract este de 2.375.244,19 lei.*

Valoarea totală planificată pentru anul 1 și valoarea totala a contractului vor fi actualizate periodic, în funcție de modificările Programului de Transport (Anexa 1 la prezentul act adițional**).”**

**Art 3. Cap.6. REDEVENȚA,** după modificare va avea următorul conținut:

**Pct.6.1** În schimbul dreptului și obligației de exploatare a bunurilor publice puse la dispoziție de către proprietarul bunurilor, prevăzute în Anexa 2.1-Inventarul bunurilor de retur ce alcătuiesc domeniul public și privat al UAT-urilor membre , Operatorul se obligă să plătească proprietarului, conform prevederilor art. 29 alin. (11) lit. m) din Legea serviciilor comunitare de utilități publice nr. 51/2006, republicată, cu modificările și completările ulterioare, o redevență calculată anual, în procent de 1,5% din valoarea amortizării anuale pentru bunurilor puse la dispoziție pe perioada de valabilitate a contractului.

**Pct.6.2** La semnarea contractului, valoarea totală a bunurilor concesionate Operatorului este de 100.408.000 lei.

**Pct.6.3** Pentru Unitatea Administrativ Teritorială Municipiul Pitești, redevența calculată este în sumă de 150.612 lei pentru primul an de contract, calculată proporțional cu amortizarea anuală a bunurilor de retur.

**Pct.6.4** Operatorul va achita trimestrial proprietarului valoarea redevenței anuale datorate, împărțită în tranșe egale, cel târziu până la data de 15 a primei luni a trimestrului următor celui pentru care redevența este datorată, după caz. Pentru redevența aferentă perioadei 1.09.2022-31.12.2022 al anului 2022, plata se face până la data de 25 ianuarie 2023, conform legislației în vigoare.

**Pct.6.5** Plata redevenței se va face pentru Unitatea Administrativ Teritorială a Municipiul Pitești în contul RO65TREZ04621A300530XXXX deschis la Trezoreria Pitești, Codul de înregistrare fiscală al Unității Administrativ Teritoriale Municipiul Pitești este 4317967.

**Pct.6.6** Pentru nerespectarea termenului de plată a redevenței, Operatorul datorează Unității Administrativ Teritoriale Municipiul Pitești penalități de întârziere în cuantum de 0,03 % pe zi, din suma datorată.

**Pct.6.7** În caz de întârziere la plată a redevenței cu 90 de zile, Unitatea Administrativ Teritorială a Municipiul Pitești va executa garanția constituită de Operator în tot sau în parte, cu suma datorată de aceasta.

**Pct.6.8** Operatorul va transmite Entității Contractante o copie a dovezii plății redevenței și virării sumelor datorate din penalități.

**Pct.6.9** Părțile vor completa pe durata derulării prezentului contract Anexa -Inventarul bunurilor de retur ce alcătuiesc domeniul public și privat al UAT-urilor membre, astfel:

1. Operatorul va transmite Entității Contractante Anexa 2.1 actualizată în termen de maxim 10 zile de la orice modificare survenită;
2. După termenul prevăzut la lit. a) Entitatea Contractantă va actualiza valoarea anuală a redevenței cu valoarea datorată de Operator pentru dreptul și obligația de exploatare a bunurilor publice aparținând domeniului public și privat al UAT-urilor și concesionate către Operator.

**Pct.6.10** Data de începere a calculului redevenței este data semnării Procesului Verbal de Predare Primire între Operator și UAT, pentru bunurile respective.”

**Art 4.** **Anexa 1.1.B ” Programul de Transport anual”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 1** la prezentul act adițional.

**Art 5.** **Anexa 1.2.B** **” Programul de transport- Trasee metropolitane”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 2** la prezentul act adițional.

**Art 6. Anexa 1.3.B ”Plan de circulație– Trasee Metropolitane ”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 3** la prezentul act adițional.

**Art 7.** **Anexa 1.4.B ”Lista stațiilor – Trasee metropolitane”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 4** la prezentul act adițional.

**Art 8. Anexa 1.2. ” Programul de transport al operatorului –Trasee metropolitane ” la Anexa 13 la Caietul de sarcini”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 5** la prezentul act adițional.

**Art. 9. Anexa 2.2. ”Lista stațiilor– Trasee metropolitane” la Anexa 13 la Caietul de sarcini CAIET SARCINI”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 6** la prezentul act adițional.

**Art 10. Anexa 9.1. ” Metodologia de calcul și modificare a costului unitar/kilometru”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 7** la prezentul act adițional.

**Art 11. Anexa 16 ” Estimarea compensației anuale- 10 ani”** la Contractul de delegare a gestiunii serviciului public de transport local de persoane se modifică și va avea forma prezentată în **Anexa nr. 8** la prezentul act adițional.

Celelalte prevederi ale Contractului de delegare a gestiunii serviciului de transport public local de persoane, rămân neschimbate.

Anexele 1-8 fac parte integrantă la prezentul raport.

Având în vedere necesitatea funcționării adecvate a serviciului de utilitate publică, apreciem temeinicia şi legalitatea prezentului raport, fapt pentru care, în temeiul dispozițiilor art.173, alin.(1), lit. d), alin.5) , lit.m), art.182, alin.(1) și art.196, alin.(1), lit.a) din O.U.G. nr.57/05.07.2019 privind Codul administrativ, cu modificările și completările ulterioare, vă supunem spre aprobare includerea pe ordinea de zi a ședinței ordinare a Consiliului Județean Argeș a proiectului de hotarare privind aprobarea încheierii Actului adițional nr.4 la Contractul de delegare a gestiunii serviciului public de transport local de călători pe raza UAT-urilor membre ale Asociației de Dezvoltare Intercomunitară pentru Transport Public Pitești și mandatarea Vicepreședintelui Consiliului Județean Argeș, domnul **NICOLAESCU** Marius-Florinel, să voteze în Adunarea Generală din cadrul Asociației, în numele și pe seama Județului Argeș, Actul adițional nr.4 la Contractul de delegare a gestiunii serviciului de transport public local de persoane nr.85/01.09.2022, precum și semnarea acestuia.

**DIRECTOR EXECUTIV,**

**Alisa CIOBANU**

**Șef Serviciu,**

**Veronica STROE**